ความสัมพันธ์ไทย–เม็กซิโก

ความสัมพันธ์ไทย–เม็กซิโก เป็นทวิภาคี และความสัมพันธ์ทางการทูต ระหว่างทั้งสองประเทศ ซึ่งได้รับการสถาปนาในปี ค.ศ. 1975 ปัจจุบัน ประเทศไทยมีสถานเอกอัครราชทูตอยู่ที่เม็กซิโกซิตี ขณะที่ ประเทศเม็กซิโกมีสถานเอกอัครราชทูตอยู่ที่กรุงเทพมหานคร ทั้งสองประเทศยังเป็นประเทศสมาชิกร่วมกันในความร่วมมือทางเศรษฐกิจเอเชีย-แปซิฟิก เวทีความร่วมมือเอเชียตะวันออก-ละตินอเมริกา และสหประชาชาติ

 ประวัติ 
การติดต่อกันครั้งแรกระหว่างประเทศไทยและเม็กซิโก เกิดขึ้นในปลายคริสต์ทศวรรษที่ 16 เมื่อกองเรือของสเปนเดินเรือกำปั่นมะนิลา มาจากนิวสเปน โดยค้าขายเครื่องเงิน พริก และผลไม้ที่ได้มาจากฟิลิปปินส์ ซึ่งเป็นอาณานิคมของสเปนในขณะนั้น ให้แก่กรุงศรีอยุธยาCongratulatory Message on the 45th Anniversary of the Establishment of Diplomatic Relations between the Kingdom of Thailand and the United Mexican States การค้าขายระหว่างสองประเทศดำเนินต่อไปจนกระทั่งเม็กซิโกได้รับเอกราชจากสเปนในปี ค.ศ. 1821 เป็นเวลากว่า 150 ปี กว่าที่ทั้งสองประเทศจะสถาปนาความสัมพันธ์ทางการทูต ในวันที่ 28 สิงหาคม ค.ศ. 1975History of diplomatic relations between Mexico and Thailand (in Spanish) ในอีกสามปีต่อมา ประเทศไทยได้ก่อตั้งสถานเอกอัครราชทูตถาวรประจำกรุงเม็กซิโกซิตี โดยมี สุโข สุวรรณศิริ เป็นทูตไทยประจำเม็กซิโกคนแรกList of Thai Ambassadors to Mexico เว็บไซต์สถานเอกอัครราชทูตไทยประจำกรุงเม็กซิโกก่อนที่ในเดือนกันยายน ค.ศ. 1989 เม็กซิโกได้ก่อตั้งสถานเอกอัครราชทูตถาวรประจำกรุงเทพมหานคร

ในเดือนมีนาคม ค.ศ. 2002 ทักษิณ ชินวัตร นายกรัฐมนตรีไทย เป็นผู้นำประเทศไทยคนแรกที่เดินทางเยือนเม็กซิโก โดยเขาเดินทางไปเมืองมอนเตร์เรย์ เพื่อเข้าร่วมประชุมฉันทามติมอนเตร์เรย์ เขาเดินทางมาเยือนอีกครั้งในเดือนตุลาคมปีเดียวกัน เพื่อร่วมประชุมเอเปค ซึ่งโลสการ์โบสเป็นเจ้าภาพ ในเดือนตุลาคม ค.ศ. 2003 ประธานาธิบดีบิเซนเต ฟอกซ์ เป็นผู้นำเม็กซิโกคนแรกที่เดินทางเยือนประเทศไทย เพื่อมาเข้าร่วมประชุมโอเปก ซึ่งกรุงเทพมหานครเป็นเจ้าภาพMexican President Vicente Fox (L) chats with Thai Prime Minister Thaksin Shinawatra after their bilateral meeting in Bangkok chinadaily.com สืบค้นเมื่อ 8 ตุลาคม พ.ศ. 2546 ในวันที่ 23 พฤษภาคม ค.ศ. 2014 รัฐบาลเม็กซิโกประนามการก่อรัฐประหารในประเทศไทย และเรียกร้องการแก้ปัญหาความขัดแย้งด้วยสันติภาพMéxico condena golpe de Estado en Tailandia: SRE (in Spanish)

ในเดือนสิงหาคม ค.ศ. 2025 การท่องเที่ยวแห่งประเทศไทย ได้จัดงานเทศกาลไทยในเม็กซิโกซิตี เพื่อเฉลิมฉลองการสถาปนาทางการทูตครบ 50 ปีThai Festival Mexico 2025 Celebrates 50 Years of Thai-Mexican Diplomatic Relatio เว็บไซต์การท่องเที่ยวแห่งประเทศไทย เขียนเมื่อ 18 สิงหาคม ค.ศ. 2025 สืบค้นเมื่อ 12 ตุลาคม ค.ศ. 2025ในเดือนกันยายน ปีเดียวกัน กระทรวงการต่างประเทศไทย ยังได้จัดงานเฉลิมฉลองการสถาปนาทางการทูตครบ 50 ปี และการได้รับเอกราชของเม็กซิโกจากสเปนครบ 215 ปี ที่กรุงเทพDeputy Permanent Secretary for Foreign Affairs attends celebration of 215th Anniversary of the Independence of Mexico and 50th Anniversary of Thailand - Mexico Diplomatic Relations เว็บไซต์กระทรวงการต่างประเทศ เขียนเมื่อ 28 กันยายน ค.ศ. 2025 สืบค้นเมื่อ 12 ตุลาคม ค.ศ. 2025

ปัจจุบัน สถานเอกอัครราชทูตเม็กซิโกประจำประเทศไทย มีสำนักงานอยู่ที่อาคารคิวเฮาส์ ลุมพินี เขตสาทร กรุงเทพมหานคร

การเดินทางเยือนของผู้นำของรัฐ
ผู้นำของเม็กซิโกเดินทางเยือนไทยMinister of Foreign Affairs of Mexico agreed to push forward cooperation in the field of climate change and trade during a discussion on 8 April 2011

 โฆเซ อังเฆล กูร์ริอา รัฐมนตรีว่าการกระทรวงการต่างประเทศ (1996)
 ฆอร์เฆ กัสตัญเญดา กุตมัน รัฐมนตรีว่าการกระทรวงการต่างประเทศ (2002)
 บิเซนเต ฟอกซ์ ประธานาธิบดี (2003)
 ปาตริเซีย เอสปิโนซา รัฐมนตรีว่าการกระทรวงการต่างประเทศ (2011)

ผู้นำของไทยเดินทางเยือนเม็กซิโก

 อำนวย วีรวรรณ รองนายกรัฐมนตรี (ค.ศ. 1996)
 สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (ค.ศ. 1996)
 พิชัย รัตตกุล รองนายกรัฐมนตรี (ค.ศ. 1998)
 หม่อมราชวงศ์สุขุมพันธุ์ บริพัตร รัฐมนตรีช่วยว่าการกระทรวงการต่างประเทศ (ค.ศ. 2000)
 ทักษิณ ชินวัตร นายกรัฐมนตรี (มีนาคม และตุลาคม ค.ศ. 2002)
 สมคิด จาตุศรีพิทักษ์ รองนายกรัฐมนตรี (2002)
 สุรเกียรติ์ เสถียรไทย รัฐมนตรีว่าการกระทรวงการต่างประเทศ (2002)

ข้อตกลงทวิภาคี
ทั้งสองประเทศได้ลงนามในข้อตกลงทวิภาคีหลายฉบับ อาทิ ข้อตกลงความร่วมมือด้านการบินและการขนส่ง (ค.ศ. 1991) ข้อตกลงว่าด้วยการยกเว้นวีซ่าสำหรับหนังสือเดินทางทางการทูตและราชการ (ค.ศ. 1999) ความตกลงว่าด้วยความร่วมมือทางวัฒนธรรมและการศึกษา (ค.ศ. 2003) บันทึกข้อตกลงว่าด้วยการจัดตั้งกลไกการปรึกษาหารือในเรื่องที่มีผลประโยชน์ร่วมกัน (ค.ศ. 2011)Bilateral agreements between Mexico and Thailand (in Spanish)

นับตั้งแต่การสถาปนาความสัมพันธ์ทางการทูต ในแต่ละปี รัฐบาลของทั้งสองประเทศจะมอบทุนการศึกษาให้กับพลเมืองของแต่ละประเทศเพื่อศึกษาต่อในระดับบัณฑิตศึกษาและ/หรือการฝึกอบรมทางการทูตในประเทศเม็กซิโกและไทยCulture and Education between Thailand and Mexico

 ความสัมพันธ์ทางการค้า 
ในด้านการต้าระหว่างประเทศ ประเทศไทย เกินดุลการค้ากับเม็กซิโกมาอย่างยาวนาน ในปี ค.ศ. 2024 ประเทศไทยส่งออกสินค้าไปยังเม็กซิโก มูลค่าประมาณ 10,500 ล้านดอลลาร์สหรัฐ โดยมีผลิตภัณฑ์หลัก คือ เครื่องจักรและหน่วยประมวลผลข้อมูล ขณะที่ประเทศเม็กซิโกส่งออกสินค้าไปยังไทย มูลค่าเพียงประมาณ 410 ล้านดอลลาร์สหรัฐ โดยมีผลิตภัณฑ์หลัก คือ ชิ้นส่วนและอุปกรณ์เสริมสำหรับยานยนต์ มูลค่าประมาณ 64.9 ล้านบาท เม็กซิโกเป็นคู่ค้ารายใหญ่ลำดับที่สองของไทยในละตินอเมริกาและแคริบเบียนData México: Thailand economia.gob.mx สืบค้นเมื่อ 12 ตุลาคม ค.ศ. 2025
ดูเพิ่ม
 ความสัมพันธ์ระหว่างประเทศของเม็กซิโก
 ความสัมพันธ์ระหว่างประเทศของประเทศไทย
อ้างอิง

แหล่งข้อมูลอื่น
เว็บไซต์สถานเอกอัครราชทูตไทยประจำกรุงเม็กซิโก
เว็บไซต์สถานเอกอัครราชทูตเม็กซิโกประจำกรุงเทพมหานคร


ม